186 
S. 574. n. 6. — Abbild, naturh, Gegst. 15 Heft 8. 115, 
t. go. 
Corporis color supra ex flavo fuscus, in femina 
interdum ex griseo albicans, maculis multis inaequali- 
bus saturatioribus, margine nigricantibus, in medio 
punctis lueidis conspersis, : distinctus, quas in dorso 
taenia ex flavo fusca separat; lumborum regionem et 
latera puncta miniacea variegant, Palmae fissae, plan- 
tae palmatae. Longitudo ad 34. 
Habitat in Germaniae meridionalis et Galliae pa- 
ludibus, capite ad oculos usque exserto natans, timidus 
et solem perosus, cujus lumine pupillam in rimam 
verticalem contrahitur; raro in suceum egreditur, ubi 
majores saltus facit, quam congeneres. Pedes posticos 
ad natandum aptos tuber corneum, sexti instar digiti 
basi minimi appositüm, et ossi peculiari insidens, fir- 
mat. Mas vocem modo Ran. temp. modo Hy l. vi- 
rid. similem edit, nulla malarum vel gulari vesica 
auctam; femina grunitum aliquem edit, sed laesa aut 
vexata velut etiam mas cati clamore lamentatur, si- 
mulque alliaceo tetro odore hostem repellere conatur. 
Dum coeunt mense Martio et Aprili mas feminae 
lumbos pedibus anterioribus junctis amplectitur; femina 
dum ova edit, in fundo quiescit, protensis pedibus 
posticis, mas autem, contracto corpore, pedibusque an- 
trorsum retractis, anum ano femini opponit, quo pro- 
pius semine emisso ova conspersa foecundet, simulque 
crissans pedibus posticis fere junctis ovorum fasciam 
pertractat, Ova edita arundinibus plantisque aquaticis 
adhaerent. Pullus larvatus major, ut congenerum, 
quam ranarum, piscem refert; caudam postremam om- 
nium deponit, posteaquam pedibus primum anterioribus 
deinde posterioribus a sinistro primum latere exsertis qua- 
drupes lactus cibum interaneis mulavit. Sceleton similli— 
mum Pipae bufoni habet, cui formae gradatim acce- 
dunt Buf, cala mit. et B. igu. sceleton. 
